recursal/SuperWikiNEXT-32B huggingface dataset:
**டிசி என்டர்டெயின்மென்டு** (ஆங்கில மொழி: *DC Entertainment*) என்பது செப்டம்பர் 2009 இல் நிறுவப்பட்ட ஒரு அமெரிக்க நாட்டு பொழுதுபோக்கு நிறுவனம் ஆகும். இந்த நிறுவனம் பர்பாங்க், கலிபோர்னியாவை தலைமையிடமாக கொண்டு வார்னர் புரோஸ். என்டர்டெயின்மென்ட்டின் துணை நிறுவனமாக இயங்கிவருகிறது. இது டிசி காமிக்ஸின் அறிவுசார் சொத்துக்களை (எழுத்துகள்) நிர்வகிக்கிறது.

வரலாறு
------

### உருவாக்கம்

செப்டம்பர் 9, 2009 இல் டிசி காமிக்ஸ் நிறுவனம் டிசி என்டர்டெயின்மென்டின் துணை நிறுவனமாக மாறும் என்று வார்னர் புரோஸ். நிறுவனம் அறிவித்தது. பின்னர் வார்னர் பிரீமியரின் தலைவரான டயான் நெல்சன், புதிதாக உருவாக்கப்பட்ட ஹோல்டிங் நிறுவனம் மற்றும் டிசி காமிக்ஸ் ஆகியவற்றின் தலைவரானார். தலைவரும் வெளியீட்டாளருமான பால் லெவிட்ஸ் அங்கு பங்களிக்கும் ஆசிரியர் மற்றும் ஒட்டுமொத்த ஆலோசகர் பதவிக்கு மாறினார். வார்னர் புரோஸ். மற்றும் டிசி காமிக்ஸ் ஆகியவை 1969 முதல் ஒரே நிறுவனத்திற்குச் சொந்தமானவை.

### டைம் வார்னர்/வார்னர் மீடியா (2010–2022)

பிப்ரவரி 18, 2010 அன்று, டிசி என்டர்டெயின்மென்ட் நிறுவனத்தால் ஜிம் லீ மற்றும் டான் டிடியோவை டிசி காமிக்ஸின் இணை-வெளியீட்டாளர்களாகவும், ஜெஃப் ஜான்ஸ் தலைமை கிரியேட்டிவ் அதிகாரியாகவும், ஜான் ரூட் விற்பனை, சந்தைப்படுத்தல் மற்றும் வணிக மேம்பாட்டுக்கான துணைத் தலைவராகவும் மற்றும் பேட்ரிக் கால்டனை நிதி மற்றும் நிர்வாகத்தினராகவும் அறிவித்தது.

### டிஜிட்டல் விநியோகம்

ஆகஸ்ட் 2020 இல் டிசி யுனிவர்சின் அனைத்து காணொளி உள்ளடக்கங்களும் எச்பிஓ மாக்சுக்கு இடம்பெயர்ந்துவிடும் என்று டிசி வெளியீட்டாளர் ஜிம் லீ அறிவித்தார். அத்துடன் டிசி யுனிவர்சின் பெரும்பாலான ஊழியர்கள் பணிநீக்கம் செய்யப்பட்டுள்ளனர். செப்டம்பர் 2020 இல் டிசி யுனிவர்சின் அசல் நிரலாக்கம் மற்றும் எதிர்கால தயாரிப்புகள் வார்னர் மீடியாவின் புதிய ஓடிடி சேவையான எச்பிஓ மாக்சு இல் பதிவிடப்படும் என்று அறிவிக்கப்பட்டது.

மேற்கோள்கள்
-----------

1. ↑  Wyatt, Edward (2009-09-09). "DC Comics Revamped Under a New President" (in en-US). *The New York Times*. .
2. ↑  "WARNER BROS. CREATES DC ENTERTAINMENT". *DC* (ஆங்கிலம்). 2009-09-09. 2022-04-13 அன்று மூலம் பரணிடப்பட்டது. 2022-04-13 அன்று பார்க்கப்பட்டது.
3. ↑  "Warner Bros. Creates DC ENTERTAINMENT To Maximize DC Brands". *Newsarama*. .
4. ↑  "DC Names DiDio & Lee Co-Publisher, Johns Chief Creative Officer". *Comic Book Resources*. February 18, 2010. October 26, 2008 அன்று மூலதளத்திலிருந்து பரணிடப்பட்டது எடுக்கப்பட்டது. December 13, 2021 அன்று பார்க்கப்பட்டது.
5. ↑  "DC's Jim Lee on the Company's Future: "We Are Still in the Business of Publishing Comics"". *Hollywood Reporter*. August 14, 2020. August 25, 2020 அன்று பார்க்கப்பட்டது.
6. ↑  "DC Comics, DC Universe Hit By Major Layoffs". *Hollywood Reporter*. August 10, 2020. August 25, 2020 அன்று பார்க்கப்பட்டது.
**சிரத்தா சசிதர்** (*Shraddha Shashidhar*)(பிறப்பு 3 செப்டம்பர் 1996) ஓர் இந்திய அழகிப் போட்டி வெற்றியாளர் ஆவார். இவர் 2017 மிஸ் திவா உலக அழகிப் போட்டியில்  மகுடம் சூடினார். மேலும், மிஸ் உலக அழகிப் போட்டியில் இந்தியாவைப் பிரதிநிதித்துவப்படுத்தினார். 

இவர் நைக், யமஹா, பாசினோ போன்ற பொருட்களுக்கு வடிவழகியாக இருக்கிறார். மிஸ் உலக அழகிப் போட்டி இந்தியா 2017இல் இவர் கானா, தாய்லாந்து, [[பிலிப்பீன்சு[[ போன்ற நாடுகளில் துணி, சுற்றுலா, அசையாச் சொத்து வணிகம் போன்ற நிகழ்வுகளை ஊக்குவிப்பதற்காக இந்திய பிரதிநிதியாக சர்வதேச அளவில் பயணம் செய்தார்.

ஆரம்ப கால வாழ்க்கை
------------------

சிரத்தா இந்தியாவின் சென்னையில் பிறந்தார். நாசிக் , தியோலாலி, இராணுவப் பொதுப் பள்ளியில் தனது பள்ளிப்படிப்பை முடித்தார். பின்னர், மும்பை சோபியா மகளிர் கல்லூரியில் சேர்ந்து மக்கள் ஊடகத்தில் பட்டம் பெற்றார்.

அழகிப் போட்டிகள்
----------------

### மிஸ் திவா - 2017

சிரத்தா யமஹா பாசினோ மிஸ் திவா உலக அழகிப் போட்டியி 2017 -ல் யமஹா பாசினோ மிஸ் திவா அழகிப்போட்டி 2016இன் வெற்றியாளரான, ரோஷ்மிதா ஹரிமூர்த்தியால் முடிசூட்டப்பட்டார்.  

### மிஸ் யுனிவர்ஸ் 2017

26 நவம்பர் 2017 அன்று அமெரிக்காவின் நெவாடாவின் லாஸ் வேகஸில் நடைபெற்ற மிஸ் யுனிவர்ஸ் 2017இல் இவர் இந்தியாவைப் பிரதிநிதித்துவப்படுத்தினார்

குறிப்புகள்
-----------

1. ↑  "Viral". *India News, Breaking News, Entertainment News | India.com*.
2. ↑  "Shraddha Shashidhar To Represent India At Miss Universe". *News18*.
3. ↑  "Shraddha Shashidhar to represent India at Miss Universe". *dhinkachikatadka.com*. 2017-10-18 அன்று மூலம் பரணிடப்பட்டது. 2021-10-07 அன்று பார்க்கப்பட்டது.
4. ↑  "IN PHOTOS: Iris Mittenaere basks in 'magical' beauty of India". *GMA News Online*.
5. ↑  "Chennai-based Miss Diva 2017 Shraddha Shashidhar to represent India at Miss Universe pageant". 12 October 2017.
6. ↑  "Miss Universe 2017: India’s Shraddha Shashidhar went unplaced". *இந்தியன் எக்சுபிரசு*. 27 November 2017. Archived from the original on 28 November 2017.. பார்த்த நாள்: 8 December 2017.
**திரேஸ் நாட்டுக் குதிரைகள்** (*Mares of Diomedes*, கிரேக்கம்: Διομήδους ἵπποι ) என்பவை கிரேக்கத் தொன்மவியலில் குறிப்பிடப்படும் மனிதனை உண்ணும் குதிரைகளைக் குறிப்பிடுவதாகும். இவை எரிஸ் மற்றும் சிரீனின் மகனும் கருங்கடலின் கரையில் வாழ்ந்த திரேசின் மன்னரான தயோமிடிசின் குதிரைகள் ஆகும். பேரரசர் அலெக்சாந்தரின் குதிரையான புசெபெலஸ் இந்தக் குதிரைகளின் வழித்தோன்றல் என கூறப்பட்டது.

தொன்மவியல்
----------

எர்க்குலிசின் பன்னிரு வேலைகளில் எட்டாவது வேலையாகவும், கிரேக்கத்தின் பெலோபொன்னேசியன் பிராந்தியத்துக்கு அப்பால் செய்யப்பட்ட இரண்டாவது வேலையாக வகைப்படுத்தப்பட்ட வேலையாக இக்குதிரைகளை ஹெராக்கிள்ஸ் பிடித்துவர யூரிஸ்தியஸ் மன்னரால் அனுப்பப்பட்டார். இக்குதிரைகளை திரேஸ் நாட்டின் கொடிய மன்னான தயோமிடிஸ் மனித உடல்களைக் கிழித்து உண்ணப் பழக்கியிருந்தார். திரேஸ் பிரதேசத்துக் கடற்கரை அருகில், கப்பலுடைந்து உயிர் தப்பி வரும் மாலுமிகளையும், தன்னை நாடிவரும் விவரம் தெரியாத மக்களையும் பிடித்து இந்தக் குதிரைகளுக்கு உணவாக அளித்து மகிழ்ந்தார்.  தொன்மக் கதையின் சில பதிப்புகளின்படி, இந்தக் குதிரையின் மூச்சில் தீச்சுவாலைகள் வெளிப்பட்டன. . இந்தப் பயங்கரக் குதிரைகளை திரேசின் மறைந்துபோன நகரமான டிரிடாவில் ஒரு வெண்கல அழி உள்ள காப்பரணில் தயோமிடிஸ் இவைகளை இருப்புச் சங்கிலிகளில் கட்டி வைத்திருந்தார். இந்தக் குதிரைகளானது போடர்கோஸ் (ஸ்விஃப்ட்), லம்பன் (பிரகாசிக்கும்), சாந்தோஸ் (மஞ்சள்), டீனோஸ் (அல்லது டீனஸ்) எனும் நான்கு குதிரைகளாகும்.

ஒரு பதிப்பின்படி, இக்கொடிய குதிரைகளைப் பிடிக்க ஹெராக்கிள்ஸ் தன்னுடன் பல தன்னார்வலர்களையும் அழைத்துச் சென்றதாக குறிப்படுகிறது . ஹெராக்கிள்சும் அவரது தோழர்களும் தயோமெடிசின் காவலர்களை வென்று, குதிரைகளை அவற்றைக் கட்டபட்ட சங்கிலிகளை உடைத்து, கடற்கரைக்கு விரட்டிச் சென்றார். இந்தக் குதிரைகள் மனிதர்களை உண்ணக்கூடியவை என்றும் அடக்க இயலாதவை என்பதை அறியாத ஹெராக்கிள்ஸ், தயோமெடிசுடன் சண்டையிட புறப்பட்டபோது, தனக்கு விருப்பமான தோழரான அப்டெரசின் பொறுப்பில் இவைகளை விட்டுவிட்டுச் சென்றார். அவர் திரும்பி வந்ததபோது, அந்த இளைஞனை குதிரைகள் சாப்பிட்டுவிட்டதை அறிந்தார். இதனால் இதற்கு பழிவாங்கும் விதமாக, ஹெராக்கிள்ஸ் தயோமெடிசை அவரது சொந்த குதிரைகளுக்கே உணவாக்கினார். .

குறிப்புகள்
-----------

1. 1 2  "Myths and Legends of Ancient Greece and Rome". *www.gutenberg.org*. 2020-03-24 அன்று பார்க்கப்பட்டது.
2. ↑  "Mares of Diomedes". *www.greekmythology.com* (ஆங்கிலம்). 2020-03-24 அன்று பார்க்கப்பட்டது.
3. ↑  .

வெளி இணைப்புகள்
---------------

* 12 உழைப்பாளர்கள்
* ஹெர்குலஸின் எட்டாவது பணி: தியோமெடிஸின் குதிரைகள் ; பெர்சியஸ் திட்டம், டஃப்ட்ஸ் பல்கலைக்கழகம்
**திரைப்பட படப்பிடிப்பு வளாகம்** (Film studio) என்பது ஒரு பெரிய பொழுதுபோக்கு நிறுவனம் அல்லது திரைப்பட நிறுவனமாகும். இது பெரும்பாலும் தனியாருக்கு சொந்தமான வளாகம் ஆகும். இந்த நிறுவனம் பெருமப்பாலும் தயாரிப்பு நிறுவனத்தால் கையாளப்படுகிறது. மற்றும் இங்கு திரைப்படம் தயாரிக்க வசதிகள் உள்ளன. பொழுதுபோக்கு துறையில் உள்ள பெரும்பாலான நிறுவனங்கள் தங்களுக்கான சொந்த திரைப்பட படப்பிடிப்பு வளாகம் வைத்திருக்கவில்லை மற்ற நிறுவனங்களிடமிருந்து இடத்தை வாடகைக்கு எடுக்கின்றது. உலகின் மிகப்பெரிய படப்பிடிப்பு வளாகம் இந்தியாவின் ஹைதராபாத்தில் உள்ள இராமோஜி திரைப்பட நகர் ஆகும்.

மேற்கோள்கள்
-----------

1. ↑  "Guinness world record".
2. ↑  "China to build world's most expensive film studio".

| * பா
* உ
* தொ
திரைப்படத் தயாரிப்பு |
| --- |
| வளர்ச்சி | 
* தயாரிப்பாளர்
* திரைக்கதை
	+ திரைப்படத் தழுவல்
* திரைப்பட ஆக்கச்செலவு
* பச்சை-விளக்கு

 |
| முன் தயாரிப்பு | 
* நடிகர்களின் தேர்வு
* உற்பத்தி வாரியம்
* தயாரிப்பு அட்டவணை
* படப்பிடிப்பு அட்டவணை

 |
| தயாரிப்பு | 
* திரைப்படக்குழு
* முதன்மை புகைப்படம்
	+ ஒளிப்பதிவு

 |
| தயாரிப்பிற்குப்பின் | 
* தொகுப்பு
* ஒலிச்சுவடு
* சிறப்புத் தோற்றம்

 |
| திரைப்பட விநியோகம் | 
* விநியோகஸ்தர்
* எண்ணிம விநியோகம்
* ஊடக ஓடை

 |
| தொடர்புடையது | 
* திரைப்படம்
* திரைப்படத்துறை

 |
சகோதரி சுப்பலட்சுமி என்றழைக்கப்பட்ட ஆர். எஸ். சுப்பலட்சுமி
**சகோதரி சுப்பலட்சுமி** (*R. S. Subbalakshmi*, ஆகத்து 18, 1886 - திசம்பர் 20, 1969) என்றழைக்கப்பட்ட  **ஆர். எஸ். சுப்பலட்சுமி** பெண்ணியத்திற்காகப் பாடுபட்ட சமூக சீர்திருத்த சிந்தனையாளரும் தென்னகத்தின் முதல் பட்டதாரிப் பெண்மணியுமாவார்..

வாழ்க்கை
--------

சென்னையில் மயிலாப்பூரில் ஒரு பிராமணக் குடும்பத்தில் பிறந்தவர். இவருடைய தந்தை சுப்பிரமணிய அய்யர். அரசுப் பொதுப்பணித்துறையில் பொறியாளராகப் பணியாற்றியவர். தாயார் விசாலாட்சி. இவர்களது முதல் குழந்தையாகப் பிறந்தவர் சுப்பலட்சுமி. இவரது குடும்பம் தஞ்சை வைகளத்தூர் என்ற ஊரைச் சேர்ந்த பிராமணக் குடும்பமாகும். சைதாப்பேட்டையில் தனது ஆரம்பக்கல்வியைப் பயின்றார். 1898 இல் சுப்பலட்சுமியின் 11 ஆவது வயதில் இவர்களது குலமுறைப்படி திருமணம் நடைபெற்றது. ஆனால் உடனே தனது கணவனை இழந்தார். கல்வியின் மீதுள்ள ஆர்வத்தால் எழும்பூரிலிருந்த பிரசிடென்சி மேல்நிலை மற்றும் பயிற்சிப் பள்ளியில் தனது கல்வியைத் தொடர்ந்தார். 1905 மெட்ரிகுலேசன் தேர்வில் எல்லாப்பாடங்களிலும் முதலாவதாகத் தேறினார். கல்வி மட்டுமின்றி வீணை மீட்டுவதிலும் பயிற்சியெடுத்துக் கொண்டார். 1898இல் பின்னர் ஜார்ஜ் டவுனிலிருந்த பிரசன்டேசன் கான்வென்டில் எப். ஏ வகுப்பில் சேர்ந்தார். 1908இல் பி. ஏ வகுப்பில் சேர்ந்து 1911ஆம் வருடம் முதல் பிராமணக் குடும்பத்துப் பட்டதாரியாகவும் தென்னகத்தின் முதல் பட்டதாரிப் பெண்மணியாகவும் தேர்வு பெற்றார்.

1900களின் ஆரம்பத்தில் ஆர். எஸ். சுப்பலட்சுமி

மேற்கோள்கள்
-----------

1. ↑  சா. கிருஷ்ணவேணி, 'சகோதரி சுபுலட்சுமி
2. ↑  A great crusader for women's emancipatioan. V. Sundaram from an article in News today
3. ↑  Felton, Monica. *A Child Widow's Story*. Katha. பக். 13, 14. பன்னாட்டுத் தரப்புத்தக எண்:81-87649-91-7.
4. ↑   *The Who's who in Madras: ... A pictorial who's who of distinguished personages, princes, zemindars and noblemen in the Madras Presidency*. Pearl Press. 1940. பக். 247.
5. ↑  Ramanathan, Malathi (1989). *Sister R.S.Subbalakshmi,Social Reformer and Educationist*. Bombay: Lok Vangmaya Griha. பக். 11.
6. ↑  Ramanathan, Malathi (1989). *Sister R.S.Subbalakshmi, Social Reformer and Educationist*. Bombay: Lok Vangmaya Griha. பக். 24-26.
**ஆர். எல். இசுட்டீவன்சன்** (ஆர். எல். ஸ்டீவன்சன்) என்றழைக்கப்படும் **இராபர்ட் லூயிசு இசுட்டீவன்சன்** (*Robert Louis Stevenson*, நவம்பர் 13, 1850 – டிசம்பர் 3, 1894) இசுக்காட்லாந்தைச் சேர்ந்த ஒரு ஆங்கில எழுத்தாளர். சாகசப்புனைவு, பயண இலக்கியம், கவிதைகள், கட்டுரைகள் எனப் பல்வேறு பாணிகளில் புத்தகங்களை எழுதியுள்ளார். இவரது *டிரசர் ஐலண்டு* (புதையல் தீவு), *கிட்நாப்புட்* (ஆட்கடத்தற்பாடு), *டாக்டர் சியெக்கில் மற்றும் மிசிட்டர் ஃகைடு* ஆகிய புதினங்கள் இலக்கிய உலகில் அழியாப்புகழைப் பெற்றுத் தந்துள்ளன. இசுட்டீவன்சன் மறைந்து நூறாண்டுகளுக்கு மேலாகியும், இப்புத்தகங்கள் உலகெங்கும் படிக்கப்படுகின்றன. தொலைக்காட்சித் தொடர்கள், திரைப்படங்களாகவும் பல முறை வெளியாகி உள்ளன.

தாக்கங்கள்
----------

எட்கர் ஆலன் போ

பின்பற்றுவோர்
-------------

எச். ரைடர் அக்கார்டு, ஹோர்ஹே லூயிஸ் போர்கெஸ், ஹாவியேர் மாரியாஸ், ஏர்னெஸ்ட் ஹெமிங்வே, ரட்யார்ட் கிப்ளிங், விளாடிமிர் நபோக்கோவ், ஜே. எம். பார்ரி, மைக்கேல் டி லார்ரபெய்ட்டி, ஆர்தர் கோனன் டாயில்

வெளி இணைப்புகள்
---------------

* The Robert Louis Stevenson Website

விக்கிமீடியா பொதுவகத்தில்,  
 ***ராபர்ட் லூயிஸ் ஸ்டீவன்சன்***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஆர். எல். இசுட்டீவன்சன்*** |
**நந்தனா சென்** (*Nandana Sen*; வங்காள மொழி: নন্দনা সেন; அல்லது **நந்தனா தேவ் சென்**) என்பவர் ஓர் இந்திய நடிகையாவார். எழுத்தாளராகவும் சமூகச் செயற்பாட்டளாராகவும் அறியப்படுகிறார்.

பின்புலம்
---------

நந்தனா சென் "நோபல் பரிசு பெற்ற" பொருளாதார அறிஞர் அமர்த்தியா சென் மற்றும் பத்மஸ்ரீ நபநீதா தேவ் சென் தம்பதியரின் மகளாவார், நபநீதா தேவ் சென் தற்கால வங்காள இலக்கியத்தின் தலைசிறந்த எழுத்தாளர்களில் ஒருவராவார்.

நந்தனா சென், 1970 ஆகஸ்டு 19 இல், இந்தியாவின் கிழக்கத்திய நகரமான கல்கத்தாவில் பிறந்தார். அவர் தனது வளரும் பருவத்தை ஐரோப்பா, இந்தியா மற்றும் அமெரிக்கா ஆகிய இடங்களில் கழித்தார். ஆர்வர்டு பல்கலைக் கழகத்தில் இலக்கியம்
பயின்றார்.இலண்டன் இராயல் அகாதமியில் நாடகக்கலையில் பயிற்சி பெற்றார்.

தொழில் வாழ்க்கை
---------------

சென் "த டால்" திரைப்படத்தின் மூலமாக தனது தொழில் வாழ்க்கையைத் துவங்கினார். பிளாக் என்ற திரைப்படத்தில் ராணி முகர்ஜியின் 17 வயது சகோதரியாக நடித்ததன் மூலம் நந்தனா பாலிவுட் திரைப்படத்தில் அறிமுகமானார். 2008 இல் பிரித்தானிய தொலைக்காட்சித் தொடரான *ஷார்ப்பில்*, *ஷார்ப்ஸ் பெரில்* என்ற பகுதியில் நடித்தார். 2014 இல் ரங் ரசீயா என்னும் இந்தித் திரைப்படத்தில் சுகந்தா வேடத்தில் நடித்துப் பேர் பெற்றார்.

எழுத்தாளராக
-----------

குழந்தைகளுக்கான நூல்கள் எழுதியுள்ளார். அண்மையில் 'மம்பியும் காட்டுத்தீயும்' என்னும் பெயரில் ஒரு கதைப் புத்தகம் எழுதி வெளியிட்டுள்ளார். தம் தாயாரின் வங்கக் கவிதை நூலை ஆங்கிலத்தில் மொழியாக்கம் செய்துள்ளார்.

தனிப்பட்ட வாழ்க்கை
------------------

அவர் ஹோர்ஸ்ட் யோர்கான் ரட்ச் என்பவரை மணந்தார்.

திரைப்பட விவரங்கள்
------------------

இங்கு காணும் திரைப்பட விவரங்கள், நந்தனா சென்னின் அதிகாரப்பூர்வமான வலைத்தளத்தை அடிப்படையாகக் கொண்டவை.

| ஆண்டு | நடித்த திரைப்படம் | கருத்துரைகள் |
| --- | --- | --- |
| 2009 | தி ஃபாரெஸ்ட் |
| 2008 | *ரங் ரசியா* , *தி வோர்ல்டு அன்சீன்* , *இட்ஸ் எ மிஸ்மேட்ச்* |  |
| 2007 | *ஸ்ட்ரேஞ்சர்ஸ்* , *மேரிகோல்டு* |  |
| 2005 | தி வார் விதின், மை வைஃப்'ஸ் மர்டர், டேங்கோ சார்லி, பிளாக் |  |
| 2004 | *தி மிராக்கிள்: எ சைலண்ட் லவ் ஸ்டோரி* |  |
| 2003 | *போக்சு, தி மித்* , |  |
| 2001 | *பிரேஞ்ச்சி* |  |
| 2000. | *செட்யூசிங் மார்யா* |  |
| 1998 | *தி டால்/குடியா* |  |

| ஆண்டு | சிறிய வேடத்தில் | கருத்துரைகள் |
| --- | --- | --- |
| 2006 | *தி சைலன்ஸ்/சுப்பி* |  |
| 2001 | *பாரெவெர்* |  |

குறிப்புகள்
-----------

1. ↑
2. ↑  ""அதிகாரப்பூர்வமான திரைப்பட விவரங்கள்"". 2009-12-27 அன்று மூலம் பரணிடப்பட்டது. 2009-11-14 அன்று பார்க்கப்பட்டது.

பிற இணைப்புகள்
--------------

* நந்தனா சென் ஐ.எம்.டி.பி இணையத்தளத்தில்
**சன்னி சிங்** (**Sunny Singh),** (பிறப்பு: மே 20, 1969) ஒரு இந்திய எழுத்தாளர் ஆவார்.

ஆரம்பகால வாழ்க்கை மற்றும் கல்வி
-------------------------------

சன்னி சிங் இந்தியாவின் வாரணாசியில் பிறந்தார். அரசாங்கப் பணியில் இவரது தந்தை இருந்ததால், குறிப்பிட்ட இடைவெளியில், குடும்பம் தவறாமல் நகர்ந்தது. டெஹ்ராடூன், திப்ருகார், அலோங் மற்றும் தேஜு உள்ளிட்ட பல்வேறு இராணுவப் பாசறைகள் மற்றும் புறக்காவல் நிலையங்களில் வசித்து வந்தது. மேலும், இவரது தந்தையின் பணிகளுக்காக, வெளிநாடுகளான, பாகிஸ்தான், அமெரிக்கா மற்றும் நமீபியாவிலும் இந்த குடும்பம் வசித்து வந்தது. 

இவர் பிராண்டீஸ் பல்கலைக்கழகத்தில் பயின்றார், அங்கு இவர் ஆங்கிலம் மற்றும் அமெரிக்க இலக்கியங்களில் தேர்ச்சி பெற்றார். ஜவஹர்லால் நேரு பல்கலைக்கழகத்தில் ஸ்பானிஷ் மொழி, இலக்கியம் மற்றும் கலாச்சாரத்தில் முதுகலை பட்டமும், ஸ்பெயினின் பார்சிலோனா பல்கலைக்கழகத்தில் முனைவர் பட்டமும் பெற்றுள்ளார்.

தொழில்
------

இவர் மெக்ஸிகோ, சிலி மற்றும் தென்னாப்பிரிக்காவில் ஒரு பத்திரிகையாளர் மற்றும் மேலாண்மை நிர்வாகியாக பணியாற்றினார். இவர் புது தில்லியில் 2002 வரை ஒரு ஃப்ரீலான்ஸ் எழுத்தாளர் மற்றும் பத்திரிகையாளராக பணியாற்றினார், அந்தக் காலகட்டத்தில் தனது முதல் இரண்டு புத்தகங்களை வெளியிட்டார். இவர் தனது முனைவர் படிப்பிற்காக, வேலை செய்ய 2002 இல் பார்சிலோனாவுக்குச் சென்று 2006 இல் தனது இரண்டாவது நாவலை வெளியிட்டார். 

சிங் தற்போது லண்டன் பெருநகர பல்கலைக்கழகத்தில் படைப்பாக்க எழுத்தின் மூத்த விரிவுரையாளர் மற்றும் பாடநெறித் தலைவராக உள்ளார்.

இலக்கியப் படைப்புகள்
--------------------

சிங் மூன்று நாவல்கள், இரண்டு புனைகதை அல்லாத புத்தகங்கள் மற்றும் ஏராளமான சிறுகதைகள் மற்றும் கட்டுரைகளை வெளியிட்டுள்ளார். 

2003 ஆம் ஆண்டில், இவரது முதல் நாவலான நானியின் தற்கொலை புத்தகம் ஸ்பெயினில் மார் டி லெட்ராஸ் பரிசை வென்றது.  இவரது சமீபத்திய நாவலான ஹோட்டல் ஆர்காடியா குவார்டெட் புக்ஸ் வெளியிட்டது.

தனிப்பட்ட வாழ்க்கை
------------------

சிங் லண்டனில் வசிக்கிறார். சிங் ஆசிரியர்கள் கிளப்பின் தற்போதைய தலைவராக உள்ளார். 2016 ஆம் ஆண்டில், சிங் ஒரு வண்ண எழுத்தாளரால் இந்த ஆண்டின் புத்தகத்திற்கான ஜலக் பரிசை நிறுவினார்.

குறிப்புகள்
-----------

1. ↑  "Sunny Singh". *thesusijanagency.com*. .
2. ↑  "London Metrolpolitan University – Sunny Singh". *londonmet.ac.uk*. .
3. ↑  "La India eterna es presentada por la mirada de Singh en reciente novela". *abc.es (in Spanish)*. .

வெளி இணைப்புகள்
---------------

* Official website
**திரைப்படத் திறனாய்வு** என்பது திரைப்படங்களைத் தனித்தனியாகவும், ஒன்றாகவும் பகுத்தாய்ந்து மதிப்பிடுவதைக் குறிக்கும். பொதுவாகத் திரைப்படத் திறனாய்வை இரண்டு வகைகளாகப் பிரிக்கலாம். ஒன்று ஊடகத் திறனாய்வு. இது செய்தித் தாள்கள், பிற மக்கள் ஊடகங்களில் ஒழுங்காக இடம்பெறுபவை. மற்றது துறைசார் அறிஞர்களால் திரைப்படக் கோட்பாடுகளை அடிப்படையாகக் கொண்டு செய்யப் படும் கல்விசார் திறனாய்வுகள். இது பெரும்பாலும் கல்விசார் ஆய்விதழ்களில் வெளிவருகின்றன.

ஊடகத் திறனாய்வு
---------------

செய்தித்தாள்கள், சஞ்சிகைகள், ஒலிபரப்பு மற்றும் ஒளிபரப்பு ஊடகங்கள், இணைய வெளியீடுகள் போன்றவற்றைச் சார்ந்த திரைப்படத் திறனாய்வாளர்கள் பெரும்பாலும் புதிய வெளியீடுகளையே திறனாய்வு செய்கின்றனர். செல்வாக்குள்ள ஊடகங்களில் வெளியாகும் திறனாய்வுகள் ஒரு திரைப்படத்தைப் பார்ப்பதா இல்லையா என மக்கள் தீர்மானிப்பதில் பெரும் பங்கு வகிக்கின்றன. இதன் காரணமாக இவ்வகைத் திறனாய்வுகள் ஒரு திரைப்படத்தின் வெற்றி தோல்விகளை முடிவு செய்ய வல்லவையாக இருக்கின்றன.

கல்விசார் திறனாய்வு
-------------------

திரைப்படங்கள் தொடர்பான கல்விசார் திறனாய்வுகள் திரைப்படக் கோட்பாடுகளை அடிப்படையாகக் கொண்டு செய்யப்படுகின்றன. இவ்வகைத் திறனாய்வுகள் ஒரு திரைப்படம் ஏன் சரியாக வருகிறது, எப்படிச் சரியாக வருகிறது, அது குறிக்கும் பொருள், அது மக்கள்மீது கொண்டிருக்கும் தாக்கம் போன்ற விடயங்களைப் புரிந்துகொள்ள முயல்கின்றன. இவ்வாறான திறனாய்வுகள் பொதுவாக மக்கள் ஊடகங்களில் இடம்பெறுவது இல்லை. இவை கல்விசார் ஆய்விதழ்களில் அல்லது புலமைசார் கலை இலக்கிய வாசகர்களைக் கொண்ட இதழ்களில் வெளியாகின்றன.
**ராமுண்ணி மேனன் பலாட் (Ramunni Menon Palat) என்பவர் ஒரு** இந்திய வழக்கறிஞர், நிலக்கிழார், சென்னை மாகாண அரசியல்வாதியவாவார். இவர் நீதிக்கட்சியைச் சேர்ந்தவர். ஆக்ஸ்போர்டு பல்கலைக் கழகத்தில் சட்டப்படிப்பை முடிதவர். இவர் மாகாணத்தின் பொது சுகாதாரத்துறை அமைச்சராக கூர்ம வெங்கட ரெட்டி நாயுடுவின் அமைசரவையில் 1 ஏப்ரல்-14 சூலை 1937 காலகட்டத்தில் இருந்தார். இவர் ஒரு சமீன்தார் (நிலக்கிழார்) ஆவார். இவர் மேற்கு கடற்கரை (மலபார்) நிலக்கிழார் தொகுதியில் இருந்து சென்னை மாகாணத்துக்கு 1930-36 கால கட்டத்தில் பிரதிநிதியாக தேர்ந்தெடுக்கப்படாடார். மலபார் மாவட்டத்தில் தலித்துகள் கோயிலில் நுழையும் உரிமைக்காக சென்னை மாகாண சட்டமன்றத்தில் கொண்டுவரப்பட்ட மலபார் கோயில் கோயில் நுழைவு சட்டத்தை எதிர்த்த இரண்டு உறுப்பினர்களில் ஒருவர் இவர் ஆவார். பிற்காலத்தில் இவர் இந்து மகாசபை உறுப்பனராக ஆனார். இவர் இந்திய தேசிய காங்கிரசின் ஒரு தலைவரான சி. சங்கரன் நாயரின் மகன் மற்றும் கே. பி. எஸ் மேன்னின் மைத்துனர் ஆவார். இவரின் பேத்திதான் இந்தி நடிகை திவ்யா பாலட்.

மேற்கோள்கள்
-----------

1. ↑  Independent Labour Party (Great Britain) (1973). *Socialist review, Volumes 19-20*. Kraus Reprint. பக். 42. .
2. ↑   *Debates; Official Report , Volume 52*. Madras Legislative Council. 1963. .
3. ↑   *Itihas,*. **11**. Andhra Pradesh archives. பக். 152. .
4. ↑   *Justice Party Golden Jubilee Souvenir, 1968*. பக். 50–70.
5. ↑  Reed, Stanley (1943). *The Times of India directory and year book including who's who*. **20**. Bennett, Coleman & Co.. பக். 116. .
6. ↑  Ralhan, Om Prakash (1998). *Encyclopaedia Of Political Parties*. **33-50**. Anmol Publications PVT. LTD. பக். 25. பன்னாட்டுத் தரப்புத்தக எண்:978-81-7488-865-5. .
7. ↑  Ramanathan, K. V (2008). *The Satyamurti letters: the Indian freedom struggle through the eyes of a parliamentarian,*. **1**. Pearson Education India. பக். 342. பன்னாட்டுத் தரப்புத்தக எண்:978-81-317-1488-1. .
8. ↑  Kumara Padmanabha Sivasankara Menon (1979). *Memories and musings*. Allied. பக். 292. .
மிக நீண்ட காலமாகச் சமூகத்தில் நிலைபெற்றிருந்து மக்களையும் மகிழ்வித்து வந்த இலக்கியம், கதை சொல்லல், ஓவியம், பழங்கதைகள், பொம்மலாட்டம், குகை ஓவியங்கள், நாடகம், கூத்து, நடனம், இசை, கிராமியப் பாடல்கள் என்பவற்றை அடிப்படையாகக் கொண்டே தற்காலத் திரைப்படத் தின் வரலாறு அமைந்துள்ளதெனலாம். திரைப்படத் துறைக்கான தொழில் நுட்பங்களும் கூட பல ஆயிரம் ஆண்டுகளுக்கு முன்னிருந்து ஏற்பட்ட வளர்ச்சிகளின் தொடர்ச்சியாக உருவானவையே.

ஆரம்பகாலத் தொழில்நுட்ப அடிப்படைகள்
----------------------------------

சுமார் கி.மு 500 ஆண்டுக்கு முன்னரேயே சீனத் தத்துவ ஞானி ஒருவர் இருட்டறை ஒன்றுக்குள் அமைந்த சுவரொன்றில் எதிர்ப்பக்கச் சுவரின் சிறு துவாரம் ஒன்றினூடாக அறைக்கு வெளியேயுள்ள காட்சிகள் தலை கீழ் விம்பங்களாகத் தெரிவதை அவதானித்தார். கி.மு 350 அளவில் அரிஸ்ட்டாட்டிலும் இவ்வாறான முறையொன்றின் மூலம் கிரகணம் ஒன்றை அவதானித்ததாகத் தெரிகிறது. கி.பி 1000 ஆவது ஆண்டில் அல்ஹசென் என்பார் மேற்குறிப்பிட்ட ஒளியியல் தோற்றப்பாடு (ஊசித் துளைப் படப்பெட்டி கட்டுரையைப் பார்க்கவும்))பற்றி ஆராய்ந்து எழுதியுள்ளார். 1490 ல் லியொனார்டோ டா வின்சி மேற் குறிப்பிட்ட விளைவைப் பெறுவதற்கான அமைப்பொன்று பற்றி விவரித்துள்ளார். இதே ஒளியியல் கோட்பாட்டைப் பயன்படுத்திக் கிரகணக் காட்சிகளைப் பார்ப்பதற்காகக் கட்டப்பட்ட பெரிய அறையொன்றின் அமைப்புப் பற்றி, 1544 ல் ரீனெரஸ் கெம்மா பிரிசியஸ் (Reinerus Gemma-Frisius) என்னும் ஒல்லாந்து நாட்டு அறிவியலாளர் ஒருவர் விவரித்துள்ளார்.

இவற்றையும் பார்க்கவும்
----------------------

* தமிழ்த் திரைப்பட வரலாறு

வெளியிணைப்புகள்
---------------

* திரைப்படங்களின் கண்டுபிடிப்பு- ஒரு முழுமையான வரலாறு (வரலாற்றுக்கு முந்திய காலம் முதல் 1900 வரை) (ஆங்கிலம்) பரணிடப்பட்டது 2013-12-01 at the வந்தவழி இயந்திரம்
* அமெரிக்க Cinematographer - ஜனவரி, 1930, அகலத் திரைப்படங்களின் ஆரம்பகால வரலாறு (ஆங்கிலம்)
* டெக்னிகலர் (Technicolor) வரலாறு (ஆங்கிலம்)
* கமெரா ஒப்ஸ்கியூரா (Camera Obscura) என்பது என்ன? (ஆங்கிலம்)
* திரைப்படத்தில் ஒலியின் வரலாறு (ஆங்கிலம்)
* ஆரம்பகாலத் திரைப்படங்கள் ஒரு அறிமுகம் (ஆங்கிலம்)
இது 2020 ஆம் ஆண்டில் கோவிட்-19 பெருந்தொற்று நோய் காரணமாக திரைப்படத்துறையில் கணிசமான தாக்கத்தை ஏற்படுத்தியுள்ளது, இதனால் திரைப்படத்துறையில் பணிபுரிந்த அணைத்து கலைத் துறையினர்களும் அதன் தாக்கத்தை எதிர்கொண்டனர். இந்த தோற்று நோய் காரணமாக உலகம் முழுவதும் திரையரங்குகள் மற்றும் படப்பிடிப்புத் தளங்கள் மூடப்பட்டுள்ளன, விழாக்கள் ரத்து செய்யப்பட்டுள்ளன அல்லது ஒத்திவைக்கப்பட்டுள்ளன, மேலும் திரைப்பட வெளியீடு திகதிகள் மாற்றப்பட்டன அல்லது காலவரையின்றி தாமதப்படுத்தப்பட்டுள்ளன. 

திரையரங்குகள் மூடப்பட்டதால் உலகளாவிய ரீதியாக திரைபபட வசூல் பில்லியன் டாலர்கள் குறைந்துவிட்டது, ஆனால் ஓடிடி தளங்களின் புகழ் கணிசமாக அதிகரித்துள்ளது மற்றும் திரைப்பட கண்காட்சியாளர்களின் பங்குகளும் குறிப்பிட்ட அளவில் குறைந்துள்ளன. மார்ச் 2020 நடுப்பகுதியில் இருந்து வெளியிட திட்டமிடப்பட்ட பல திரைப்படங்கள் உலகம் முழுவதும் ஒத்திவைக்கப்பட்டன அல்லது ரத்து செய்யப்பட்டு மற்றும் திரைப்பட தயாரிப்புகளும் நிறுத்தப்பட்டன.

தமிழகத் திரைப்படத்துறையில் 2020 ஆம் ஆண்டில் வெளியான தர்பார் என்ற படம் 250 கோடி ரூபாவை வசூல் செய்தது. இந்த படம் 9 சனவரி 2020 இல் வெளியானது. அதாவது கோவிட்-19 பெருந்தொற்று காரணமாக திரையரங்குகள் மூடுவதற்கு இரண்டு மாதங்களுக்கு முன்பு வெளியானது. இந்த ஆண்டில் 'எயிட் ஹுன்ட்ரேட்' என்ற சீனத் திரைப்படம் உலகளவில் $468 மில்லியன் வசூல் செய்தது. இது ஆண்டில் அதிக வசூல் செய்த படங்களில் ஹாலிவுட் திரைப்படம் அல்லாத படம் ஆகும். மார்ச் 2020 ஆரம்பத்தில் தொற்றுநோயின் விளைவாக உலகளாவிய வசூல் ரீதியாக 5 பில்லியன் அமெரிக்க டாலர்களை இழக்கக்கூடும் என்று கணிக்கப்பட்டது.

மேற்கோள்கள்
-----------

1. ↑  Sacks, Ethan (November 14, 2020). "Independent filmmakers have found ways to navigate the pandemic and get audiences to films" (in en). *NBC News*. .
2. ↑  "'Darbar' box office collection: Superstar Rajinikanth's starrer enters 200 crore club in 11 days – Times of India". *The Times of India* (ஆங்கிலம்). 2020-01-22 அன்று பார்க்கப்பட்டது.
3. ↑  Scott Mendelson (20 September 2020). "Box Office: Tenet Tops $250M As Eight Hundred Passes Bad Boys 3". .
**ரெக்ஸ்** (Rex)என்பது செயற்கை உடலுறுப்பு அமைப்பியல், மரபு வழிப்பண்பியல் இரண்டையும் இணைத்து உருவாக்கிய மனிதனுமல்லாத மனித இயந்திரமுமல்லாத சைபர்க் (Cyberg) எனும் வகையைச் சேர்ந்த ஒரு மனித இயந்திரம் ஆகும். இலண்டனிலுள்ள சமூக உளவியலாளர் மருத்துவர் பெர்டாய்ட் மேயர், ரிச்சர்டு வாக்கர், மேத்யூ காடென் ஆகியோர் கூட்டு முயற்சியால் புறச்சட்டக அமைப்பில் 6 அடி உயரமுள்ள இவ்வியந்திர மனிதனை உருவாக்கியுள்ளனர். மின்கலத்தில் இயங்கும் இதயம், மனிதனின் சாதாரண இயக்க அளவில் ஒரு டிகிரி குறைவான அசைவைக் கொண்ட கைகள், கண்கள், காதுகள், நெகிழியாலான குருதி, எடையைத் தாங்கும் வகையில் கால்கள், உணவுக்குழல், மண்ணீரல், கணையம், சிறுநீரகம் என ஒவ்வொன்றும் உலகிலுள்ள பல்வேறு பல்கலைக் கழகங்களால் உருவாக்கப்பட்டுள்ளன. மருத்துவர் பெர்ட்ராய்ட் மேயரின் முக வடிவமைப்பைக் கொண்டு இதன் முகம் வடிவமைக்கப்பட்டுள்ளது. இதை உருவாக்க 10 இலட்சம் அமெரிக்க டாலர்கள் செலவிடப்பட்டது. இது தற்போது இலண்டன் அறிவியல் அருங்காட்சியகத்தில் பார்வைக்கு வைக்கப்பட்டுள்ளது.

உசாத்துணை
---------

ந. சு. சிதம்பரம், *ரெக்ஸ் - புறச்சட்டக இயந்திர மனிதன்* -அறிவியல் ஒளி. மே 2013 இதழ். பக். 28,29 இல் வெளியான கட்டுரை.
**முரஞ்சியூர் முடிநாகராயர்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 2 எண்ணில் வைக்கப்பட்டுள்ளது. அதில் அவர் சேரமான் பெருஞ்சோற்று உதியஞ் சேரலாதனை நேரில் கண்டு வாழ்த்தியுள்ளார்.

புலவர் பெயர் விளக்கம்
---------------------

ஐம்பரும் பூதத்தின் பண்புகளை உடையவன்
-----------------------------------

1. நிலம் - மண்ணின் திணிவு பெற்றது - நிலம் போலப் பகைவரையும் பொறுத்துக்கொள்ளக்கூடியவன்.
2. விசும்பு - நிலத்தை ஏந்திக்கொண்டுள்ளது - சூழும்(ஆராயும்) திறத்தில இந்த ஆகாயம் போல் விரிந்தவன்.
3. வளி - விசும்பைத் தவழ்ந்துகொண்டிருக்கிறது - இந்தக் காற்றைப் போல வலிமை உள்ளவன்.
4. தீ - வளிக்குள் பொருந்திக் கிடக்கிறது - இந்தத் தீயைப்போலப் பகைவரை அழிக்கக்கூடியவன்.
5. நீர் - தீயோடு முரண்பட்டது - தண்ணீரைப் போலத் தண்ணளி கொண்டவன்

### அறிவியல் கண்ணோட்டம்

விசும்பும் விசும்பு
* விசும்பு = கட்டுப்பாட்டுக்குள் அடங்காமல், அடக்க முடியாமல் விசும்பிக்கொண்டிருப்பது.

'நிலன் ஏந்திய விசும்பு' என்பது பாடலில் உள்ள தொடர். நிலம் விசும்பை ஏந்திக்கொண்டிருக்கிறது, நிலத்தை விசும்பு ஏந்திக்கொண்டிருக்கிறது என்று இத்தொடருக்கு இரு வகையில் பொருள் காணமுடியும். நிலத்தை விசும்பு ஏந்திக்கொண்டிருக்கிறது என்று கொண்டால் the earth is floating in the space என்பது விளங்கும்.

நாட்டின் பரப்பளவு
-----------------

அவன் கடலில் தோன்றும் ஞாயிறு அவன் கடலிலேயே மறையும் என்று இந்தச் சேர மன்னனின் நாட்டுப் பரப்பு கூறப்படுகிறது. இது இப்போதுள்ள குமரி மாவட்டப் பகுதி அவன் ஆட்சிக்கு உட்பட்டிருந்ததைக் காட்டுகிறது.

வானவரம்பன்
----------

வானவரம்பன் என்று போற்றப்படுவது நீயோ பெரும! என்று புலவர் இவனை வினவுகிறார். வானவரம்பன் என்னும் தொடரிலுள்ள வானம் என்பது மழையைக் குறிக்கும். (ஒப்புநோக்குக - திருக்குறள் வான்சிறப்பு) மழையைத் தன் வள்ளண்மைக்கு எல்லையாகக் கொண்டவன் என்பது இதன் பொருள். வானம் போல ஐவருக்கும் நூற்றுவருக்கும் சோறு வழங்கிய இவனது வள்ளண்மையை இங்கு எண்ணிக்கொள்ள வேண்டும்.

ஐவர்-ஈரைம்பதின்மர்-போரில்-பெருஞ்சோறு
------------------------------------

### காலம்

வாழ்த்து
--------

இமயமலை போலவும், பொதியமலை போலவும், சுற்றம் சூழப் புகழுடன் வாழவேண்டும் என்று புலவர் இவனை வாழ்த்துகிறார்.

கறந்த பால் புளிக்காது. பட்டப்பகலில் இருள் இருக்காது. நால்வேத நெறி திரியாது. புளித்தாலும், இருண்டாலும், திரிந்தாலும் நீ நின் நிலையில் திரியாமல் வாழி என்கிறார்.

இமயத்திலும் பொதியத்திலும் அந்தணர் அந்தி வந்ததும் தீ வளர்க்கும் கடமையை மேற்கொள்வார்களாம். அந்தத் தீ வெளிச்சத்தில் நவ்வி இனத்து மான்கணம் குளிர்காயுமாம்.

வெளி இணைப்பு
------------

1. ↑  முரஞ்சியூர் முடிநாகராயர் பாடல் புறநானூறு 2
**முயல்** சீன சோதிடத்தின் நான் காவது குறி ஆகும். 1927, 1939, 1951, 1963, 1975, 1987, 1999, 2011, 2023, 2035 ஆகிய வருடங்கள் முயல் வருடம் ஆகும். இந்த வருடத்தில் பிறந்தவர்கள் அமைதியும், கலை நயமும், நீண்ட ஆயுளும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.

பெயர்க்காரணம்
-------------

முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி ஆகியவற்றை தொடர்ந்து முயல் நான் காவதாக வந்தது. வலு குறைவான பிராணியாக இருந்தபோதும், ஆற்றின் குறுக்கே இருந்த பாறைகள் மற்றும் மரக்கட்டைகள் ஆகியவற்றின் மீது தாவித்தாவியே சுலபமாக முயல் நான்காவது இடத்திர்க்கு வந்தது. இதனால் முயலை கடவுள் நான்காவது வருடக்குறியாக அறிவித்தார். 

முயல் நான்காவது சீன சோதிட குறியாக குறிப்பிடப்படுவதின் காரணமாக, சீனாவில் கூறப்படும் கதை இது.

இயல்புகள்
---------

|   |   |
| --- | --- |
| நேரம் | காலை 5:00 முதல் 7:00 வரை |
| உரிய திசை | கிழக்கு |
| உரிய காலங்கள் | வசந்த காலம் (மார்ச்) |
| நிலையான மூலகம் | மரம் |
| யின்-யான் | யின் |
| ஒத்துப்போகும் விலங்குகள் | பன்றி, நாய், ஆடு |
| ஒத்துப்போகாத விலங்குகள் | சேவல், எலி |

இராசி அம்சங்கள்
---------------

|   |   |
| --- | --- |
| இராசி எண்கள் | 1, 3, 5, 9, 15, 19, 35 |
| இராசி நிறம் | பச்சை, வெளிர் மயில் பச்சை |
| இராசிக் கல் | அக்வா மரின் |

முயல் வருடத்தைய பிரபலங்கள்
--------------------------

* அவிநாசலிங்க செட்டியார்
* பாரதிதாசன்
* கண்ணதாசன்
* பீர்பால் சகனி
* காமராசர்
* பெரியார்
* சிவாசி கணேசன்
* சூர்யா
* யேசுதாசு
* சாகிர் உசேன்
* ஆல்பர்ட் ஐன்சுடைன்
* பதினான்காம் பெனடிக்
* டேவிட் பெக்காம்
* டைகர் உட்சு

முயல் வருடத்தில் உதயமான நாடுகள்
-------------------------------

* ஓமன்
* இராக்
* மலேசியா
* குரோசியா
* சிலி
* சிரியா

இதையும் பார்க்கவும்
-------------------

* சீன சோதிடம்

உசாத்துணை
---------

* சீன விலங்கு ஜோதிடம் - சித்ரா சிவகுமார்

வெளி இணைப்புகள்
---------------

விக்கிமீடியா பொதுவகத்தில்,  
 ***முயல் (சீன சோதிடம்)***   
என்பதின் ஊடகங்கள் உள்ளன. 

* Another Rabbit zodiac site
* Tarot.com profile
* Rabbit Chinese Star sign
* Rabbit compatibility page பரணிடப்பட்டது 2009-08-28 at the வந்தவழி இயந்திரம்
* Chinese Zodiac பரணிடப்பட்டது 2010-02-09 at the வந்தவழி இயந்திரம்

  


| * பா
* உ
* தொ
சீன சோதிடக் குறிகள் |
| --- |
| 
* எலி
* எருது
* புலி
* முயல்
* டிராகன்
* பாம்பு
* குதிரை
* ஆடு
* குரங்கு
* சேவல்
* நாய்
* பன்றி

 |
ஜூனாகத்தில் உள்ள தேவயாத் போதரின் சிலை
[[படிமம்:Painting\_of\_Jahal,\_sonbai\_and\_Devat\_Bodar\_who\_is\_killing\_his\_own\_son\_Uga\_to\_save\_Ranavghan.jpg|வலது|thumb|{{center|ரா நவ்கானைக் காப்பாற்ற தனது சொந்த மகன் உகாவைக் கொல்லும் ஜஹல், சோனல் மற்றும் தேவயாத் போதர் ஆகியோரின் ஓவியம்.]]
**தேவயாத் போதர்** (*Devayat Bodar*)(c. 900 AD - 1025AD) என்பவர் குசராத்தினைச் சேர்ந்த ஓரு யாதவ் (அஹிர்) தலைவர் ஆவார். இவர் தனது வீரம், தியாகம் மற்றும் தாய்நாட்டின் மீதான அன்பு ஆகியவற்றால் அறியப்பட்ட ஒரு முக்கியமான நபராக இருந்தார். இவருடைய உதவியுடன் சூடாசமா ஆட்சியாளரான ரா நவ்கான் ஜுனாகத்தின் அரியணையைப் பெற்றார். சோலங்கி ஆட்சியாளரிடமிருந்து ரா நவ்கானைக் காப்பாற்ற தேவயாத் போதர் தனது மகன் உகாவைத் தியாகம் செய்தார்.

ஆரம்ப கால வாழ்க்கை
------------------

தேவயாத் போதர் குசராத்தின் அலிதர்-போதிதார் கிராமத்தில் அகிர் சமூகத்தில் பிறந்தார். இவருக்கு சோனால் என்ற மனைவியும் உகா என்ற மகனும், ஜஹல் என்ற மகளும் இருந்தனர்.

மேலும் பார்க்கவும்
------------------

* அகிர்
* குசராத்தின் வரலாறு

மேற்கோள்கள்
-----------

1. ↑ . 1971.
2. ↑ . 1972.
**உமறுப் புலவர்** (4 திசம்பர் 1642 - 28 சூலை 1703) முகம்மது நபி அவர்களின் வரலாற்றை அடியொற்றித் தமிழ் இலக்கிய மரபிற்கேற்பச் சீறாப் புராணம் என்ற காப்பியத்தைப் பாடியவர்.

வாழ்க்கைக் குறிப்பு
-------------------

உமறுப்புலவர் தூத்துக்குடி மாவட்டம், நாகலாபுரத்தைச் சேர்ந்தவர். இவரின் தந்தை சேகு முதலியார் என அழைக்கப்பெற்ற செய்கு முகம்மது அலியார் ஆவார். எட்டயபுர மன்னன் வெங்கடேஸ்வர எட்டப்ப பூபதியின் அவைப் புலவராக விளங்கிய கடிகைமுத்துப் புலவரிடம் உமறு தமிழ் பயின்று புலமை பெற்றார். தம் ஆசானுக்குப் பின் எட்டயபுர மன்னனின் அவைப்புலவராகப் பொறுப்பேற்றார். ஆண்டுதோறும் இவரது பிறந்தநாளை அரசு விழாவாக மாவட்ட அளவில் தூத்துக்குடி மாவட்டம் எட்டயபுரத்தில் கொண்டாட 2018 ஆம் ஆண்டு தமிழக அரசு அறிவிப்பை வெளியிட்டது.

சீறாப்புராணம் இயற்றல்
---------------------

முதன்மைக் கட்டுரை: சீறாப் புராணம்
செய்கு அப்துல் காதிர் மரைக்காயர் என்ற வள்ளல் சீதக்காதியின் வேண்டுகோளின்படியே **உமறுப்புலவர்** சீறாப்புராணத்தை எழுதத் தொடங்கினார். நூல் முற்றிலும் நிறைவடையும் முன்னரே சீதக்காதி இறந்து விட்டார். பின் அபுல் காசிம் என்ற வள்ளலின் உதவியால் **சீறாப்புராணம்** (3 காண்டம் + 92 படலம் + 5027 பாடல்கள்) நிறைவு பெற்றது. உமறுப்புலவர் அபுல் காசீம் அவர்களை நூலின் பல இடங்களில் நினைவு கூர்ந்து போற்றுகிறார்.

உமறுப்புலவர் **முதுமொழிமாலை** என்ற எண்பது பாக்களால் ஆகிய நூலையும் படைத்தளித்துள்ளார்.

மேற்கோள்கள்
-----------

1. ↑  "Umaru Pulavar memorial inaugurated". தி இந்து. 30 அக்டோபர் 2007. 7 அக்டோபர் 2015 அன்று மூலதளத்திலிருந்து பரணிடப்பட்டது எடுக்கப்பட்டது. 7 அக்டோபர் 2015 அன்று பார்க்கப்பட்டது.
2. ↑  "Umaru Pulavar Memorial, Ettayapuram". *Umaru Pulavar Memorial, Ettayapuram*. 24 சூன் 2016. 9 செப்டம்பர் 2017 அன்று மூலம் பரணிடப்பட்டது. 7 அக்டோபர் 2019 அன்று பார்க்கப்பட்டது.
3. ↑  "அரசு சார்பில் உமறுப்புலவர் பிறந்த நாள் விழா: முதல்வருக்கு பாராட்டு". தினமணி.. பார்த்த நாள்: 7 August 2022.
**உமறுப் புலவர் விருது** தமிழ்நாடு அரசின் தமிழ் வளர்ச்சித் துறையால் வழங்கப்படும் விருது ஆகும். இவ்விருது 2014 ஆம் ஆண்டு ஏப்ரல் திங்களில் கொண்டாடப்படும் சித்திரைத் திருநாள் தொடங்கி ஒவ்வோராண்டும் வழங்கப்படும்.

பெயர்க் காரணம்
--------------

உமறுப் புலவர் சீறாப் புராணம் என்னும் இசுலாமியக் காப்பியத்தை இயற்றியவர். எனவே அவரின் தமிழ்த் தொண்டைப் போற்றும்வகையில் உமறுப் புலவரின் பெயரால் விருது உருவாக்கப்பட்டு இருக்கிறது.

யாருக்கு?
---------

தமிழுக்கும் தமிழ் இலக்கியத்திற்கும் தொண்டாற்றி வரும் தமிழ் அறிஞருக்கு இவ்விருது வழங்கப்படுகிறது.

எவ்வளவு? எவை?
-------------

உமறுப் புலவர் விருது பெறுபவருக்கு விருதுத் தொகையாக **ஒரு இலட்சம் ரூபாயும் தங்கப் பதக்கம், தகுதியுரை, பொன்னாடை** ஆகியவையும் வழங்கப்படுகின்றன. இதற்கென ஆண்டுதோறும் 1.50 இலட்சம் ரூபாய் ஒதுக்கீடு செய்யப்படுகிறது.

எப்பொழுது?
----------

உமறுப்புலவர் விருது ஒவ்வோராண்டும் ஏப்ரல் திங்களில் நடைபெறும் சித்திரைத் திருநாளில் வழங்கப்படுகிறது.

சான்றடைவு
---------

1. 1 2 3 4  தமிழ்நாடு சட்டமன்றப் பேரவை விதி எண் 110-இன் கீழ் தமிழ்நாடு முதலமைச்சர் தமிழ்நாடு சட்டமன்றத்தில் 14.5.2013 ஆம் நாள் சமர்பித்த அறிக்கை

| * பா
* உ
* தொ
தமிழ் வளர்ச்சித் துறை விருதுகள்  |
| --- |
| 
உ. வே. சா. விருது • 
உமறுப் புலவர் விருது • 
கபிலர் விருது • 
கி. ஆ. பெ. விசுவநாதம் விருது • 
சொல்லின்செல்வர் விருது • 
ஜி. யு. போப் விருது • 
தமிழ்த்தாய் விருது • 
திரு. வி. க. விருது • 
திருவள்ளுவர் விருது • 
பாரதியார் விருது • 
பாவேந்தர் பாரதிதாசன் விருது • 
முதலமைச்சர் கணினித் தமிழ் விருது
 |
**பழனிசாமி**, இருளர் பழங்குடியினரின் இருளர் நடனத்தில் மாஸ்டர். மேலும் கலைஞர்களில் ஒருவராகவும், மலையாள திரைப்படத் துறையில் ஒரு நடிகராகவும் இயங்கிவருகிறார் ,. அவர் கேரள பழங்குடி சமூகத்தின் இருள நடனத்தை நிகழ்த்தும் அட்டப்பாடியின் முக்கியக் குழுவான ஆசாத் கலா சங்கத்தின் தலைவராக உள்ளார் ,,.இந்தக் குழு உறுப்பினர்களில் ஒருவரான நஞ்சியம்மா, அய்யப்பனும் கோசியும் என்ற மலையாளத் திரைப்படத்தில் பாடிய 'கலக்கத்தா' பாடல் பல லட்சம் மக்களை சென்று சேர்ந்து பிரபலமானது .

விருதுகளும் அங்கீகாரங்களும்
---------------------------

பழனிசாமி ஒரு புகழ்பெற்ற இருள நடனக் கலைஞர். 2012 ஆம் ஆண்டு வயநாட்டின் வள்ளியூர்க்காவு மானந்தவாடியில் நடைபெற்ற தேசிய பழங்குடியினர் விழாவில் கேரள மாநிலத்தில் பின்தங்கிய சமூகங்களின் நலத்துறை அமைச்சர் பி.கே.ஜெயலட்சுமி விருது பெற்றார் ,.2015 ஆம் ஆண்டு கேரள நாட்டுப்புற அகாடமியால் இளம் பிரதிபா என்னும் நாட்டுப்புறக்கலைஞர்களுக்கான சிறப்பு விருதைப் பெற்றார்.கேரள வனத் துறையில் அலுவராகப் பணியாற்றும் பழனிசுவாமி 2018 ஆம் ஆண்டில் சிறந்த சேவைக்காக கேரள முதலமைச்சரின் சிறப்பு விருதையும் பெற்றிருக்கிறார். மும்பை, டெல்லி போன்ற இந்தியாவின் 
பல்வேறு பெரிய நகரங்களில் ஆசாத் கலா சங்கம் தனது இருள நடனத்தை தொடர்ச்சியாக நிகழ்த்தி வருகிறது .

திரைப்படங்கள்
-------------

| வ எண் | வருடம் | திரைப்படம் | மொழி | பாத்திரம் | இயக்குநர் |
| --- | --- | --- | --- | --- | --- |
| 1 | 2009 | பழசிராசா | மலையாளம் | குரிச்சியா வீரன் | ஹரிகரன் |
| 2 | 2009 | பாக்யதேவதா | மலையாளம் | சிறு பாத்திரம் | சத்யன் அந்திக்காடு |
| 3 | 2013 | பூம்பாற்றகளுடெ தாழ்வாரம். | மலையாளம் | முத்து | வி எம் அகிலேஷ் |
| 4 | 2020 | அய்யப்பனும் கோஷியும் | மலையாளம் | கலால் வரித்துறை ஆய்வாளர் | சச்சி |
|

தனிப்பட்ட வாழ்க்கை
------------------

இருளர் சமூகத்தைச் சேர்ந்தவர் அவர் கேரள மாநிலத்தில் பாலக்காடு மாவட்டத்தின்  அட்டப்பாடியில் உள்ள சொரியன்னூர் பழங்குடி கிராமத்தில் வசிக்கிறார். மனைவியின் பெயர் ஷோபா. அனு பிரசோபினி என்னும் பெண் குழந்தையும் ஆதித்யன் என்னும் ஆண்குழந்தையும் உள்ளனர். கேரள வனத்துறையின் மண்ணார்க்காடு கோட்டத்தில் அலுவலராகப் பணியாற்றுகிறார்.

மேற்கோள்கள்
-----------

1. ↑  "Attappadi’s popular folk music expert S Pazhaniswami -". .
2. ↑  "Pazhani Swami -". .
3. ↑  "Pazhani Swami and team from Attappady-Threeday national tribal festival at Nilambur -". .
4. ↑  "Pazhani Swami and team from Attappady-VAJRA KERALAM FOLK FEST – IRULA DANCE -". .
5. ↑  "Pazhani Swami -". .
6. ↑  "Meet Nanjiyamma, the tribal artiste who is social media’s darling -". .
7. ↑  "National Tribal Fest - Valliyurkavu, Mananthavady, Wayanad -2012 -". .
8. ↑  "National Tribal Fest - Valliyurkavu, Mananthavady, Wayanad -2012 -". .
9. ↑  "the Kerala Folklore Academy Award in 2015 -". .
10. ↑  "VAJRA KERALAM FOLK FEST – IRULA DANCE". iffk.in. 2020-03-22 அன்று மூலம் பரணிடப்பட்டது. 2020-03-30 அன்று பார்க்கப்பட்டது.
11. ↑  "Poombattakalude Thazhvaram-". .
**தேவன்குறிச்சி தொல்லியற் களம்** என்பது மதுரைக்குத் தென்மேற்காக சுமார் 40 கி.மீ. தொலைவில், தே. கல்லுப்பட்டி பேருந்து நிலையத்திலிருந்து வலப்புறமாகச் சென்றடையும் வகையில் அமைந்துள்ள மலைப்பகுதி ஆகும்.

சிவன் கோவிலும் சமணத் தடயங்களும்
-------------------------------

தேவன்குறிச்சி மலை 6000 ஆண்டு வரலாற்றைக் கொண்டு விளங்குகிறது. அங்கு அமைந்துள்ள சிவன் கோவில் 12ஆம் நூற்றாண்டைச் சார்ந்தது. அதற்கும் முற்பட்ட காலத்தைச் சார்ந்த சமணச் சிற்பங்கள், கற்படுகைகள், கிணறுகள், குளங்கள், கல்வெட்டுகள், நடுகல் ஆகிய சிறப்புகளும் தேவன்குறிச்சி மலைக்கு உண்டு.

1976-77 தொல்லியல் ஆய்வு கண்டுபிடிப்புகள்
----------------------------------------

தேவன்குறிச்சி மலைப்பகுதியில் 1976-77இல் நிகழ்ந்த தொல்லியல் ஆய்விலிருந்து அங்கே 6 ஆயிரம் ஆண்டுகளுக்கு முன்னரே மக்கள் குடியேற்றம் இருந்ததற்கான தடயங்கள் கிடைத்தன. அதாவது, இடைக் கற்காலத்திலிருந்தே மக்கள் அங்கு வாழ்ந்து வந்துள்ளனர். அவர்கள் உருவாக்கிய நுண்கற்கருவிகள் கிடைத்துள்ளன. மேலும் அங்கு இரும்பு மற்றும் செப்புக் கருவிகள் கண்டுபிடிக்கப்பட்டன. அதிலிருந்து, இரும்புக் கால மக்களும் செப்புக் கால மக்களும் அங்கு வாழ்ந்தது தெரிகிறது.

பெருங்கற்காலத்தைச் சார்ந்த பொருள்களும் தேவன்குறிச்சியில் கிடைத்துள்ளன. அவற்றுள் 2000 ஆண்டுகளுக்கு முந்திய கருப்பு மற்றும் சிவப்பு நிற மண்பாண்டங்கள், கல் மணிகள், கிளிஞ்சில் வளையல்கள், முதுமக்கள் தாழிகள் போன்றவை அடங்கும்.

வரலாற்றுக் காலத்தில் தேவன்குறிச்சியில் சமணமும் சைவமும் தழைத்தன என்பதற்கு ஆதாரமாக சமணச் சிற்பங்களும் சிவன் கோவிலும் உள்ளன.

சிவன் கோவில்
------------

தேவன்குறிச்சியில் உள்ள சிவன் கோவில் அக்னீசுவரர் கோமதி அம்மன் கோவில் என்று அழைக்கப்படுகிறது. அது பாண்டியர் ஆட்சியின் பிற்காலத்தில் (12-13ஆம் நூற்றாண்டு) கட்டப்பட்டது. பின்னர் நாயக்கர் காலத்தில் அக்கோவில் புதுப்பிக்கப்பட்டு மீளமைக்கப்பட்டது. கோவிலுக்கு மானியங்கள் வழங்கப்பட்டதை விவரிக்கும் கல்வெட்டுகள் மாறவர்மன் சுந்தரபாண்டியன் (1216-1238) காலத்தவை.

கல்வெட்டுகளில் அக்கோவிலின் பழைய பெயர் "திருவாற்றேசுவரமுடைய நாயனார் கோவில்" என்று காணப்படுகிறது. கோவில் அமைந்துள்ள ஊர் "பெருங்குன்றூர்" என்று பெயர்கொண்டு, செங்குடியின் பிரிவாக இருந்தது என்று கல்வெட்டியல் அறிஞர் வேதாச்சலம் என்பவர் கூறுகிறார்.

இரு தெப்பக்குளங்கள், கிணறுகள் தவிர கோமதி அம்மன், நவகிரகங்கள், அனுமார் சந்நிதிகள் உள்ளன.

சமணச் சிற்பங்கள்
----------------

தேவன்குறிச்சியில் அமைந்திருந்த சமணக் கோவில் அழிந்து போயினும், இன்றைய சிவன் கோவில் பகுதியில் சமணச் சிற்பங்கள் உள்ளன. கோவிலின் பின் பகுதியில் மகாவீரர் அமர்ந்த நிலையில் உள்ள சிற்பம் காணப்படுகிறது. அதுபோலவே, உள்பகுதிக் கற்சுவரில் மகாவீரர் நின்றுகொண்டிருப்பதாகச் சிற்பம் உள்ளது.

நடுகல்
------

நாயக்கர் காலத்தைச் சார்ந்த நடுகல் ஒன்றும் தேவன்குறிச்சியில் உள்ளது. புலியோடு போராடி இறந்த வீரனின் நினைவாக நடப்பட்டது அந்த நடுகல்.

ஆதாரம்
------

எஸ்.எஸ்.கவிதா "தி இந்து" நாளிதழில் எழுதிய கட்டுரை - சூலை 3, 2013
**பெரிய நாணல் கதிர்க்குருவி** அல்லது **நாணல் கதிர்க்குருவி** [Clamorous reed warbler (*Acrocephalus stentoreus*)] என்பது அளவில் பெரியதும் *அக்ரோசெபாலசு* பேரினத்தைச் சேர்ந்த ஒரு தொல்லுலக கதிர்க்குருவி ஆகும். தென்னிந்தியாவில் காணப்படுவது இதன் உள்ளினங்களுள் ஒன்றான *A. s. brunnescens* என்று பதிவு செய்யப்பட்டுள்ளது.

தோற்றம்
-------

வரிகளோ கீற்றுகளோ அற்ற உடல்; உடலின் மேற்பகுதி காய்ந்த மரப்பட்டை நிறத்துடன் பச்சை கலந்த நிறமும் வாலையொட்டிய பகுதி செம்பழுப்பு நிறமும் கொண்டது (முதன்மை இனம் *A. s. stentoreus*). அனைத்து உள்ளினங்களிலும் தொண்டை வெண்மையாகவும் உடலின் அடிப்பகுதி மங்கலான மஞ்சள் நிறத்திலிருக்கும். தெளிவற்ற வெண்ணிற புருவமும் நீண்ட அலகும் வாலும் கொண்டிருக்கும். 

### உள்ளினங்கள்

*A. s. brunnescens* உள்ளினத்தில் பச்சை நிறம் தோயாத மரப்பட்டை நிறத்துடன் (பழுப்பு நிறம்) உடலின் மேற்பகுதி இருக்கும். இத்துடன் ஒப்பிடும்போது இலங்கையில் மட்டுமே காணப்படும் அகணிய உள்ளினமான *A. s. meridionalis* அடர் நிறத்துடனும் சற்று சிறியதாகவும் இருக்கும்.

பரவலும் இனப்பெருக்கப் பகுதிகளும்
--------------------------------

#### முதன்மை இனம் (*A. s. stentoreus*)

எகிப்திலிருந்து வடக்கு சூடான் வரையிலான நைல் ஆற்றிடைத்திட்டுப் பகுதியிலும் நைல் ஆற்றினையொட்டிய பகுதிகளிலும் இனப்பெருக்கம் கொள்கின்றது.

#### *A. s. levantina* உள்ளினம்

வடக்கு இசுரேலின் ஹூலா பள்ளத்தாக்குப் பகுதியிலிருந்து ஜோர்டன் பள்ளத்தாக்கு வழியாக சாக்கடலின் வடக்குப் பகுதி முதல் ஜெசுரீல் பள்ளத்தாக்குப் பகுதிகளில் இனப்பெருக்கம் செய்கின்றது.

#### *A. s. brunnescens* உள்ளினம்

கிழக்கு சூடானிலிருந்து எரித்ரயா, வடமேற்கு சோமாலியா வழியாக அரேபிய மூவலந்தீவின் சில பகுதிகளிலும் கசகஸ்தான், துருக்கமினிஸ்தான், தஜிகிஸ்தான், உசுபெகிஸ்தான், ஆப்கானிஸ்தான், தெற்கு ஈராக், ஈரான், பாகிஸ்தானின் சில பகுதிகளிலும் இந்தியாவில் காஷ்மீர் பள்ளத்தாக்கு, ராஜஸ்தான், குஜராத், கேரளா ஆகிய மாநிலங்களின் சில பகுதிகளிலும் மும்பை, கொல்கத்தாவை ஒட்டிய பகுதிகளிலும் இனப்பெருக்கம் செய்கின்றது. தென்னிந்தியாவின் பிற பகுதிகளிலும் (தமிழ்நாடு உள்பட) இலங்கையிலும் காணப்பட்டாலும் இனப்பெருக்கத்தில் ஈடுபடுவதில்லை.

மேற்கோள்கள்
-----------

1. ↑  BirdLife International (2013). "*Acrocephalus stentoreus*". *IUCN Red List of Threatened Species* **2013**.. பார்த்த நாள்: 26 November 2013. old-form url
2. ↑  கிரமிட் & பலர் (2005). *தென் இந்திய பறவைகள்*. பக். 196:5. பி. என். எச். எஸ்.
3. ↑  "Acrocephalus stentoreus brunnescens". 04 சூலை 2021 அன்று பார்க்கப்பட்டது. Check date values in: `|access-date=` (உதவி)
4. ↑  "BOW - CRW - Appearance (Identification)". 04 July 2021 அன்று பார்க்கப்பட்டது. Check date values in: `|access-date=` (உதவி)
5. ↑  Ali. S, Ripley. S.D. (1972). *Handbook of the Birds of India and Pakistan* [Vol. 8. p. 99 (1550 C)].
6. ↑  "BOW - CRW - Systematics (Subspecies)". 04 July 2021 அன்று பார்க்கப்பட்டது. Check date values in: `|access-date=` (உதவி)
**ரெ. சண்முகம்** (டிசம்பர் 14, 1934 - அக்டோபர் 8, 2010) மலேசியாவின் முன்னணிக் கலைஞரும் கவிஞரும் ஆவார். பாடலாசிரியர், கதாசிரியர், இசையமைப்பாளர், நடிகர், பாடகர், எழுத்தாளர், வானொலி நாடக ஆசிரியர், நடிகர்,என்ற பல்வேறு துறைகளில் மிக சிறந்து விளங்கினார். மாடலன், தமிழடியான் என்ற புனைபெயர்களும் இவருக்கு உண்டு. மலேசிய வானொலி அறிவிப்பாளராகவும் இவர் பணியாற்றியுள்ளார்.

வாழ்க்கைக் குறிப்பு
-------------------

1920ல் மலேயாவுக்கு வந்த இவரது தகப்பனார் திருச்சியைச் சேர்த்தவர். தாயார் மலேயாவில் பிறந்தவர். 1934-ஆம் ஆண்டு டிசம்பர் 14-ஆம் தேதி கூலிமில் பிறந்த சண்முகம் தனது தொடக்க கால வாழ்க்கையை இசைத்துறையில் கழித்தார். தமிழ்ப்பள்ளியில் 4-ஆம் வகுப்பு வரை மட்டுமே கல்வி பயின்ற போதும் யாப்பு இலக்கணப் பிழையின்றி கவிதைகள் படைத்தார். இவர் மலேசிய எழுத்தாளர் ரெ. கார்த்திகேசுவின் மூத்த சகோதரர் ஆவார். ரெ. சண்முகத்திற்கு சந்திரா என்ற மனைவியும் மலர்விழி, தர்மவதி என்று இரு மகள்களும் ரவி என்ற மகனும் உள்ளனர்.

எழுதிய நூல்கள்
--------------

* ரெ.ச.இசைப்பாடல்கள்
* பிரார்த்தனை (கவிதை)
* நல்லதே செய்வோம் (கட்டுரை)
* இந்த மேடையில் சில நாடகங்கள் (சுய சரிதை)
* ரெ. சண்முகம் கதைகள் (2004)

விருதுகள்
---------

மலேசிய அரசு விருதுகள் உட்படப் பல விருதுகள் இவர் பெற்றுள்ளார். மலேசியத் தமிழ் இசைக்கலையில் இவராற்றிய பணிகளுக்காக ‘செவ்விசைச் சித்தர்’ எனும் விருதும் வழங்கப்பட்டுள்ளது.

வெளி இணைப்புகள்
---------------

* மலேசிய கலைத்துறையின் மாபெரும் கலைஞர் ரெ.சண்முகம் காலமானார்
[*தொடர்பிழந்த இணைப்பு*], வணக்கம் மலேசியா, அக்டோபர் 9, 2010
* சஞ்சியிலே வந்தவங்க தாண்டவக் கோனே!, ரெ. ச.வின் கவிதை
**பைசாந்தியத்தை நோக்கிய கடல் பயணம்** (*Sailing to Byzantium*) என்பது வில்லியம் பட்லர் யீட்சு என்பவரால் தெ டவர் என்ற கவிதைத் தொகுப்பில் 1928ம் ஆண்டு வெளியிடப்பட்ட கவிதையாகும். இது கான்ஸ்டண்டினோபிலை நோக்கிய புனிதப்பயணம் பற்றிய கவிதையாகும். இதில் யீட்ஸ் மனிதர்களின் ஆன்மீக உணர்வையும், வீசத்தையும் தெளிவுறக் கூறுகிறார்.

கவிதைச் சுருக்கம்
-----------------

இதில் மனிதர்களின் வயது முதிர்ச்சியில் ஏற்படும் அதீத வலி மேலும் மனிதர்களுக்கு முக்கியமான தேவையான ஆன்மீக பணிகளைப் பற்றியும் கூறுகிறார். மனிதனின் உடலானது இறந்து போக்க்கூடியது. எனவே எல்லா மனிதர்களையும் இளவயதிலேயே பைசாண்டியத்திற்கு பயணம் மேற்கொள்ள சொல்கிறார். பைசான்டியத்தில் உள்ள நான்கு கவுகளும் தங்கத்தால் செய்யப்பட்டுள்ளன. அங்கு உள்ள தூய்மையான நெருப்பினை சுற்றி வந்து துறவிகள் புனிதம் அடைகின்றனர். கவிஞர் தனது இறப்பிற்குபின்னர் ஒரு தங்கப்பறவையாக மாற விரும்புகிறார். அவர் குறிப்பிடும் தங்கப்பறவையானது பைசாந்தியம் நகரில் உள்ள தங்கக் கிளையில் அமர்ந்து நேற்று, இன்று, நாளை பற்றிய பாடலை இனிமையாக இசைக்கிறது. இது ஆங்கிலத்திலிருந்து மொழிபெயர்க்கப்பட்டது.

உசாத்துணைகள்
------------

* *Sailing to Byzantium.* பரணிடப்பட்டது 2014-03-25 at the வந்தவழி இயந்திரம் Poetry Archives
* Sailing to Byzantium. *The Britannica Guide to the Nobel Prizes*. 1997. 30 April 2006. பரணிடப்பட்டது சூன் 22, 2002 at the வந்தவழி இயந்திரம்

வெளி இணைப்புகள்
---------------

* Watch 'Sailing to Byzantium' master class video (National Library of Ireland) பரணிடப்பட்டது 2007-02-03 at the வந்தவழி இயந்திரம்
இராமாயணத்தின் நாயகன் **இராமன்** சைன நூல்களில் சாலகபுருசர் என அறியப்படும் அறுபத்து மூன்று புகழ்பெற்ற நபர்களில் ஒருவராக விவரிக்கப்பட்டுள்ளார். இவற்றில் ஒன்பது தொகுதிகள் பலபத்ரா, நாராயண மற்றும் ப்ரதி நாராயண ஆகியன உள்ளனர். இராமன், இலட்சுமணனுடன் 8வது பாலபத்ராவும் மேலும் இராவணனும் நாராயணன் மற்றும் ப்ரதி-நாராயணனும் தோழர்கள். அவர் ஒரு இளவரசன் என்று விவரிக்கப்படுகிறார், அவனுடைய சிம்மாசனத்தை இழந்து ஒரு ஏழையாக மாறினார். அவர் நாடு கடத்தப்பட்டபோது அவரது மனைவி சீதை இராவணனால் கடத்தப்பட்டார். ராமன் தனது சகோதரன் லட்சுமணன் மற்றும் சுகுர்வாவின் உதவியுடன் சீதையை மீட்கிறார். இராவணன் இலட்சுமணனால் கொல்லப்பட்டான் (இந்து இதிகாசத்தில் இராவணனைக் கொன்றது இராமன்). அவர்கள் இருவரும் நரகத்திற்குள் நுழைகிறார்கள். இராமன் ஒரு சைனத் துறவி ஆனார் மற்றும் அவரது ஆன்மா மோட்சத்தை அடைகிறது (பிறப்பு மற்றும் இறப்பு சுழற்சியிலிருந்து விடுதலை). சீதை ஒரு சைன சன்னியாசனியாகி சொர்கத்தை அடைந்தார்.

மேற்கோள்கள்
-----------

1. 1 2  Pillai, Pooja. "No exaggerations: The truth behind what happened in the Ramayana". The Indian Express.. பார்த்த நாள்: 8 November 2015.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States

 |
**தேவயானி சௌபால் (Devyani Chaubal)** (பிறப்பு:1942 -இறப்பு 1995 சூலை 13) இவர் ஓர் இந்திய பத்திரிகையாளரும் மற்றும் கட்டுரையாளரும் ஆவார். 1960கள் மற்றும் 1970களில் பிரபலமான பாலிவுட் திரைப்பட இதழான *ஸ்டார் அண்ட் ஸ்டைலில்* "ஃபிராங்க்லி ஸ்பீக்கிங்" என்ற பதினைந்து வார கட்டுரையில் இவர் மிகவும் பிரபலமானவர். மேலும், ஈவ்ஸ் வீக்லிக்கும் இவர் எழுதினார். 

தனது *ஸ்டார் & ஸ்டைல்* பத்தியில் பாலிவுட் நடிகர் ராஜேஷ் கண்ணாவை "உச்ச நட்சத்திரம்" என்று குறிப்பிட்ட முதல் பத்திரிகையாளர் இவர்.

சுயசரிதை
--------

இவர் மகாராட்டிராவில் ஒரு பணக்கார குடும்பத்தில் பிறந்தார்; இவரது தந்தை மும்பையில் ஒரு வளமான பாரிஸ்டர் .சௌபால் ஒரு திரைப்பட கிசுகிசு பத்திரிகையாளராக இருந்தார். மேலும் இந்திய திரைப்படத் பத்திரிகையில் முதன்முதலில் ஒரு விஷ பேனாவை வைத்திருந்தார். இவரது பத்திகளில் நிறைய அதை வலியுறுத்தினார். இவர் வரும் வரை, இந்திய திரைப்பட பத்திரிகை பெரும்பாலும் குற்றச்சாட்டுகள் மற்றும் வதந்திகள் இல்லாமல் இருந்தது. இவர் *ஸ்டார் அண்ட் ஸ்டைல்* என்ற பிரபல திரைப்பட இதழில் எழுதினார். 

இவருக்கு நிறைய நம்பகத்தன்மை இருந்தது. மேலும் இவருடைய "வதந்திகள்" ("வெளிப்படையாக பேசுவது" என்று அழைக்கப்படும் ஒரு பத்தியில் வழங்கப்பட்டது) எப்போதும் ஆராய்ச்சி செய்யப்பட்டு நம்பகமான ஆதாரங்களைக் கொண்டிருந்தது. *ஈவ்ஸ் வார இதழிலும்* பத்தியில் கொண்டு செல்லப்பட்டது. 

"பேடன்ஸ்" (உடல்கள்) மற்றும் "கச்ரா" (குப்பை) போன்ற சொற்களைக் கொண்டு தனது ஆங்கிலப் படைப்புகளில் ஹிங்லிஷைப் பயன்படுத்திய முதல் எழுத்தாளர் சௌபால். சோபா டே பின்னர் தனது நாவல்களில் ஹிங்லிஷ் கூறுகளைப் பயன்படுத்தத் தொடங்கினார்.  

பிற்கால வாழ்க்கையில் இவர் 1985ஆம் ஆண்டில் பக்கவாத நோயால் பாதிக்கப்பட்டார். அதன்பிறகு இவர் பெரும்பாலும் சக்கர நாற்காலியைப் பயன்படுத்தினார். பின்னர் படுக்கையில் இருந்தார். இருப்பினும், 1995ஆம் ஆண்டில் இவர் இறக்கும் வரை, 53 வயதிலும் தனது கட்டுரையை தொடர்ந்து எழுதி வந்தார்.

குறிப்புகள்
-----------

1. ↑  "Devyani Choubal: Feisty journalist who 'terrorised' Bollywood". *Daily Bhaskar*. 27 February 2013. 13 May 2015 அன்று பார்க்கப்பட்டது.
2. ↑  Ayaz, Shaikh (23 June 2012). *The Loneliest Superstar Ever*.. பார்த்த நாள்: 13 May 2015.
3. ↑  Singh, Kuldip. "Obituary: Devyani Chaubal".. பார்த்த நாள்: 13 May 2015.
4. ↑  Kasbekar, Asha (2006). *Pop Culture India!: Media, Arts, and Lifestyle*. ABC-CLIO. பக். 93. பன்னாட்டுத் தரப்புத்தக எண்:978-1851096367.. பார்த்த நாள்: 13 May 2015.
**இராமன் இயந்திரம்** (*Raman Engine*) என்பது ஈருந்துபொருள் ஏவூர்தி இயந்திரம் ஆகும். இசுகைரூட் ஏரோசுபேசு என்ற இந்திய தனியார் நிறுவனம் இதை தயாரிக்கிறது. இந்நிறுவனம் தயாரிக்கும் விக்ரம் குடும்பவகை ஏவூர்திகளில் இராமன் இயந்திரம் பயன்படுத்தப்படுகிறது. நோபல் பரிசு பெற்ற இந்திய அறிவியலாளர் சர் சி.வி. ராமன் நினைவாக இந்த இயந்திரத்திற்கு இராமன் இயந்திரம் எனப் பெயர் சூட்டப்பட்டது.

விளக்கம்
--------

சமச்சீரற்ற இருமெத்திலைதரசீன், இருநைட்ரசன் டெட்ராக்சைடு ஆகிய உந்து பொருள்களை இராமன் இயந்திரம் பயன்படுத்தும். இவ்வுந்து பொருள்களைப் பயன்படுத்தினால் இராமன் இயந்திரம் தன்னிச்சையாகத் தானே தீப்பற்றிக் கொள்ளுன் வசதியைப் பெறுகிறது. இதன் உட்செலுத்தும் தட்டு முற்றிலும் முப்பரிமானப் பொருளாள் அச்சிடப்பட்டுள்ளது. இந்த இயந்திரம் விக்ரம் 1 ஏவூர்தியில் 4 திரள்களில் பயன்படுத்தப்படும். ஒவ்வொரு திரளும் 3.4 கிலோநியூட்டன் உந்துதலை உருவாக்கி 850 நியூட்டன் உந்துதலை உற்பத்தி செய்யும். இது பல ஏவூர்தி இயந்திரங்களுடன் ஒப்பிடுகையில் குறைவாகவே உள்ளது. ஆனால் துல்லியமான சுற்றுப்பாதை சரிசெய்தலுக்கு இந்த இயந்திரம் தேவைப்படுகிறது.

வளர்ச்சி மற்றும் சோதனை
----------------------

2020 ஆம் ஆண்டு ஆகத்து மாதம் 12 ஆம் தேதியன்று இசுகைரூட் ஏரோசுபேசு நிறுவனம் முதன்முறையாக இராமன் இயந்திரத்தை வெற்றிகரமாகச் சோதித்தது.

மேற்கோள்கள்
-----------

1. ↑  "First Indian start-up firm Skyroot Aerospace to test fire rocket engine 'Raman': All you need to know". *Jagranjosh.com*. 2020-08-17. 2022-01-25 அன்று பார்க்கப்பட்டது.
2. ↑  *Skyroot Aerospace: Raman Engine Test Fire* (ஆங்கிலம்), 2022-01-25 அன்று பார்க்கப்பட்டது
3. ↑  "With ISRO assistance, India's Skyroot Aerospace aims maiden rocket launch by Dec-2021". *WION* (ஆங்கிலம்). 2022-01-25 அன்று பார்க்கப்பட்டது.
4. ↑  *Exclusive Details of Skyroot's Raman Engine* (ஆங்கிலம்), 2022-01-25 அன்று பார்க்கப்பட்டது
5. ↑  Narasimhan, T. E. (2020-08-12). "Skyroot Aerospace first private company to test upper stage rocket engine". *Business Standard India*. .